alexandrainst/scandi-wiki huggingface dataset:
Arendal fengsel

Arendal fengsel eller Arendal Kretsfengsel, Parkveien 5, 4838 Arendal, var et fengsel med høyt sikkerhetsnivå i Arendal, underlagt Kriminalomsorgens region sørvest. Fengselet hadde ordinær kapasitet på 32 plasser (kun menn). I tillegg hadde det tre avdelinger med lavere sikkerhetsnivå: «Avdeling Håvet» med 13 plasser, «avdeling Kleivgrend» med 28 plasser og «avdeling Evje» med 20 plasser. 

Arendal fengsel ble nedlagt i september 2020, og erstattet av «Agder fengsel, Froland avdeling» med høyt sikkerhetsnivå og en kapasitet på 200 plasser. Avdelingen på Evje heter nå Agder fengsel, avdeling Evje med plass til 30 kvinnelige innsatte, med høyt og lavere sikkerhetsnivå. 

Arendal fengsel tilhører i dag firmaet Goggsbo eiendom og er fra 2022 et hotell. Gjestene bor i de tidligere fengselscellene som er innredet til enkeltrom, dobbeltrom og familierom. Alle er på ni m².

Historie 
Fengselet ble åpnet i 1862 som Arendal Distriktsfængsel for «Nedenæs Amts Landdistrikt, byene Østerrisør, Arendal og Grimstad, samt Ladestederne Lillesand og Tvedestrand». Fengselsbestyrer var i lang tid politimesteren i byen. Fengselets eldste bygninger er oppført i tegl, i nyromansk stil. Det var basert på Filadelfia-systemet der fangene i størst mulig grad ble isolert i enmannsceller og små luftegårder. Hver celle var nødtørftig utstyrt med et bord, en stol, en hylle, vaskefat og vannkrukke, en spyttebakke, en kam og et håndkle, en bibel, en salme- og en bønnebok.

Arendal fengsel ligger i øvre del av bydelen Blødekjær. Da det åpnet i 1862, lå dette utenfor bygrensen, i landkommunen Østre Moland. Fengselet var ett av mange fengsler som ble oppført på denne tiden, som følge av «Lov om Fængselsvæsenet af 13de Oktober 1857».

I mai 2021 ble fengselsbygget solgt for 12,7 millioner kroner, 4,6 millioner over prisantydningen. Tomteareal er 6.847 m². Ifølge Statsbygg ble lagt inn 23 bud fra tre interessenter.Eivind Bøe: «Arendal fengsel solgt», E24 31. mai 2021 Arendal fengsel er tatt i bruk som hotell. 

Arendal fengsel er ikke fredet, og heller ikke et bygg som statlige myndigheter har prioritert i kategorien fengsler fra midten av 1800-tallet.  At ikke bygningen er SEFRAK-registrert må skyldes en forglemmelse eller misforståelse.

Referanser

Eksterne lenker 
 Kriminalomsorgens presentasjon av Arendal fengsel  | Evje avdeling |  Håvet avdeling  | Kleivgrend avdeling 
 Landsvernplan for justissektoren 2011 (PDF)

Fengsler i Norge
Byggverk i Arendal
Kulturminner i Arendal
Etableringer i 1862
1862 i Norge
Charlotte Glaser Munch

Charlotte Glaser Munch (født 25. februar 1972) er en norsk barne- og ungdomsbokforfatter.

Charlotte Glaser Munch vokste opp i Bærum utenfor Oslo. Hun studerte ved forfatterstudiet i Bø 1992-1993 og siden litteraturvitenskap, teaterhistorie, film- og medievitenskap ved Universitetet i Oslo, i København og Stockholm. Hun debuterte i 2001 med dagbokromanen Trylleslag, som hun fikk Riksmålsforbundets barne- og ungdomsbokpris for.

Charlotte Glaser Munch har skrevet artikler om film i aviser og tidsskrifter som Film & Kino, Morgenbladet, FilmMagasinet og Z filmtidsskrift. Mellom 2000 og 2013 jobbet hun dessuten i Festivalavisa under Den Norske Filmfestivalen i Haugesund.

I 2017 ble radiodokumentaren hennes om livet etter stamcellebehandling for MS sendt på NRK.

Charlotte Glaser Munch satt fra 2018-2021 i NBUs litterære råd, - det siste året som leder.

Hun er datter av pianisten Liv Glaser og filmskaperen Carsten E. Munch.

Bibliografi 
 2001: Blunk – en jenteguide for deg med drømmer, drifter og store planer – sammen med Kari Joynt, utgitt på Kagge Forlag
 2001: Trylleslag – ungdomsroman, utgitt på Cappelen
 2002: Det du ser – ungdomsroman, utgitt på Cappelen
 2004: Alene sammen – ungdomsroman, utgitt på Cappelen
 2004: Ikke mat sjimpansene – ungdomsbok sammen med Hilde Hagerup og Ragnfrid Trohaug, utgitt på Aschehoug
 2007: For slem til å være snill – ungdomsroman, utgitt på Cappelen
 2010: Nesten som før – bidrag i antologi sammen med ni andre ungdomsbokforfattere, utgitt på Cappelen Damm
 2011: Mot – bidrag i antologi sammen med åtte andre ungdomsbokforfattere, utgitt på Cappelen Damm
 2011: Nødinngang, ungdomsroman, utgitt på Cappelen Damm
 2012: Alt jeg vil er å kysse deg, ungdomsroman, utgitt på Cappelen Damm
 2013: Kinaputten, Leseløve-bok illustrert av Åshild Irgens og utgitt på Cappelen Damm
 2014: Monsterbakken, Leseløve-bok illustrert av Åshild Irgens og utgitt på Cappelen Damm
 2015: 7 døgn for oss, ungdomsroman skrevet med danske Anja Hitz, utgitt samtidig på Cappelen Damm og forlaget Høst & Søn (Danmark)
 2016: #frimegfradeg, ungdomsroman, utgitt på Fontini forlag
 2017: Nytt liv, gammel sofa, NRK Radiodokumentaren.
 2022: Uønsket besøk : min stamcellebehandling, som e-bok og nedlastbar lydbok, utgitt på SKRIK forlag

Referanser

Kilder 
Presentasjon av Charlotte Glaser Munch i Forfatterkatalogen på Forfattersentrums nettsider

Eksterne lenker 
 Cappelen Damms forfatterpresentasjon 
 http://cgmunch.com/

Norske barnebokforfattere
Ernst Reventlow

Ernst Christian Einar Ludwig Detlev graf zu Reventlow (født 18. august 1869 i Husum,  død 21. november 1943 i München) var en tysk offiser, journalist og nazipolitiker.

Reventlow fikk aldri noe særlig innpass hos Hitler og tilhørte venstresiden i NSDAP. Han var tidligere aktiv i Deutschvölkische Freiheitspartei (DVFP).

Liv og virke 
Grev Reventlow ble født  Schleswig-Holstein og var sønn av Ludwig Reventlow og Emilie Julie Anna Louise Rantzau.  

Reventlow satset på en militær karriere i sjøforsvaret under Det tyske keiserriket og nådde løytnantsgrad før han ble tvunget til å trekke seg grunnet sitt ekteskap med franske Marie-Gabrielle-Blanche d'Allemont.

I 1920 startet han sin egen avis, Der Reichswart, som kom ut helt frem til hans død.

I starten av sin politiske karriere tilhørte han den radikale delen av tysk nasjonalisme og flørtet med nasjonalbolsjevikske ideer.  Han var medlem av flere nasjonalistiske partier og ble valgt inn i Riksdagen for Deutschvölkische Freiheitspartei (DVFP). Han kom imidlertid fort i uoverensstemmelser med mer konservative partifeller, brøt ut i 1927 og ble medlem av det nasjonalsosialistiske tyske arbeiderpartiet, NSDAP, noe som bidro til å styrke partiet i den nordlige delen av Tyskland.

Reventlow fikk aldri Hitlers støtte, men siden han hadde en stor personlig popularitet valgte Hitler å ignorere ham. 

En periode var Reventlow leder for Deutsche Glaubensbewegung (tyske trosbevegelse), en religiøs organisasjon med målsetting å erstatte kristendommen med en «arisk-nordisk» tro.

Referanser

Litteratur 
 George Edwin Rines (red): «Reventlow, Ernst, Count», Encyclopedia Americana, 1920

Eksterne lenker 
 
 
 Reventlows familietre

Personer fra Husum
Tyske nazister
Medlemmer av Riksdagen (Weimarrepublikken)
Tyske journalister
Tyskere fra første verdenskrig
Tyskere fra andre verdenskrig
Personer tilknyttet det tredje rike
Tysk militærpersonell (Marinen i Keiserrike)
Medlemmer av NSDAP (innmeldt 1925–1932)
Skien fengsel

Skien fengsel (offisielt: Telemark fengsel, Skien avdeling) er et fengsel med høyt sikkerhetsnivå som ligger i Skien i Telemark og er underlagt Kriminalomsorgens region sør. Fengselet har en ordinær kapasitet på 82 plasser. Tidligere hadde fengselet plasser for både menn og kvinner, men gikk i 2012 over til kun mannlige fanger.

Eksterne lenker 
 Kriminalomsorgens presentasjon av Skien fengsel

Fengsler i Norge
Byggverk i Skien
Messingoksen

Messingoksen, også kalt Kobberoksen og Falaris' okse, var et torturinstrument og en henrettelsesmetode fra antikken. Innretningen var laget av messing eller kobber og var formet som en hul oksefigur som den dødsdømte ble stengt inne i. Messingoksen ble så varmet opp over et bål slik at offeret inni ble brent i hjel. Kobberoksens hode skal ha vært utformet slik at røyken kom ut av neseborene og smerteskrikene fra offeret lød som hylene fra en rasende okse.

Historie 
Messingoksen har sin opprinnelse i fortellingene om den grusomme tyrannen Falaris som hersket i den greske byen Akragas (Agrigento) på Sicilia fra omkring 565 til 549 f. Kr. Falaris skal ha fått messingkunstneren Perillios fra Aten til å lage oksen, men da den var ferdig, ble kunstneren selv beordret til å teste innretningen. Han ble dratt ut av oksen før han døde. Etter at Falaris ble styrtet, ble han drept i messingoksen han hadde fått laget. 

Det er også flere beretninger om at romerne brukte denne metoden for å drepe kristne martyrer, blant annet den kristne generalen Eustachius, som ifølge legenden ble stekt levende i en messingokse sammen med kona si og barna deres.

Den romerke satirikeren Lukian av Samosata fra 100-tallet er den eldste kjente som har gitt en detaljert beskrivelse av bruken av messingoksen.

I middelalderen begynte man imidlertid å tvile på de gamle fortellingene og mente forestillingene i stedet kunne ha bakgrunn i historier om offerkulten rundt den kanaaneiske guden Molok som fønikerne hadde innført på Sicilia.

Se også 
 Jernjomfruen

Eksterne lenker 
 
 Om Falaris og oksen (på engelsk)
 Lukian av Samosatas tekst om Falaris og oksen (på engelsk)
 Middelalderframstilling av martyrer i oksen

Dødsstraff
Tortur
Farsund KGS

Fasund KGS (Farsund Kristne Grunnskole) var en kristen friskole i Farsund kommune. 
Skolen ble startet høsten 2000 som et alternativ til den offentlige grunnskolen. Skolen ble startet av menigheten Farsund Bibelsenter, men var siden 2004 en selvstendig stiftelse, uten noen konkret menighetstilknytning. Skolestyret bestod av representanter fra flere forskjellige menigheter i kommunen, og hadde som målsetting å være en åpen og inkluderende skole. Skolen la vinn på å være mest mulig teologisk nøytral. Både elever og ansatte kom fra ulike typer menigheter. Det var også elever fra hjem uten noen spesiell menighetstilknytning.

Undervisningen bygget på Norsk læreplan; Kunnskapsløftet av 2006 (K06), men hadde i tillegg fått godkjent egen læreplan i KRL-faget for å styrke den kristne verdiformidlingen.

Første året var det 19 elever fra 1.-3.klasse. Skolen hadde hatt en jevn vekst, og skoleåret 09/10 var det ved skolestart 39 elever, fordelt på 2.–10.klasse.

Elevene ved skolen hadde samme rettigheter som i den offentlige skolen når det gjaldt skyss, helsetjenester, spesialundervisning og lignende. Skolen fulgte den offentlige skoleruta, med samme antall skoledager i året.  

Skolen mottok bare 85 % av den statsstøtten som de offentlige og kommunale skolene fikk. For å kunne drive en god skole, var det derfor vært nødvendig med foreldrebetaling. Satsene varierte etter hvilket alderstrinn elevene gikk og det er lagt inn søskenmoderasjon. 

Skolen ble drevet etter gjeldende lover og regler for privatskoler, og Statens Utdanningskontor i Vest-Agder hadde offentlig tilsynsmyndighet. Det var fire tilsynsbesøk ved skolen siden starten, og rapportene var utelukkende positive. 

I 2016 ble skolen nedlagt.

Eksterne lenker
 Hjemmeside 
 Nedleggelse 

Farsunds historie
Friskoler i Norge
Utdanningsinstitusjoner etablert i 2000
Utdanningsinstitusjoner nedlagt i 2016
Overgangsbolig

Overgangsbolig er et tilbud og et ledd i den gradvise tilbakeføringen til samfunnet for innsatte i fengsel, med faglig kompetanse som særlig ivaretar behovet for bo-, arbeids- og sosialtrening. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. 

En innsatt kan søke om overgangsbolig på slutten av soningen. For å få mulighet til dette må den innsatte ha skoleplass eller jobb (gjerne gjennom arbeidstreningstiltak). Beboeren må som regel komme hjem etter jobb eller studier, blir testet for rusbruk, og har plikter i forhold til fellesskapet.

Eksterne lenker
Overgangsbolig  Kriminalomsorgen
Type fengsel og sikkerhetsnivå Kriminalomsorgen

Overgangsboliger i Norge
Arupsgate overgangsbolig  
Auklend overgangsbolig  
Bodø overgangsbolig 
Drammen overgangsbolig 
Halden overgangsbolig 
Lyderhorn overgangsbolig  
Sandaker overgangsbolig  
Solholmen overgangsbolig 

Kriminalomsorg
Boliger
Den hemmelige hagen

Den hemmelige hagen (engelsk: The Secret Garden) er en roman av Frances Hodgson Burnett, som ble utgitt i 1911. Den regnes som en av barnelitteraturens klassikere.

Romanen handler om den britiske jenta Mary, som vokser opp i India. Etter at foreldrene dør av kolera, blir hun sendt til England for å bli tatt hånd om av sin ukjente og mystiske onkel. På Mistletwaith herregård utforsker hun huset og hagen sammen med fetteren Colin og Dickon, en ung gutt som er flink med alt naturen har å by på. Han hjelper Mary og Colin når de begynner å vokse fram den hemmelige hagen. Et hovedtema er naturens sunne innvirkning på fysisk og mental helse, og naturbarnets overlegenhet framfor det innestengte barnet.

Romanen ble første gang utgitt på norsk i 1918, under tittelen Den hemmelighetsfulde have. Den har siden blitt utgitt under tittelen Den hemmelige hagen, sist i Torstein Bugge Høverstads oversettelse i 2007.

Filmatiseringer 
The Secret Garden har blitt filmatisert / dramatisert flere ganger, blant annet i 1993 med Agnieszka Holland som regissør.

Eksterne lenker 
 The secret garden, fra Project Gutenberg (engelsk)
 The secret garden, fra Internet Archive (engelsk)
 The secret garden, fra Internet Archive, lydbok (engelsk)

Britiske barnebøker
barnebøker fra USA
Bøker fra 1911
Filmatiserte barnebøker
Tove-Lise Torve

Tove-Lise Torve (født 8. juni 1964 på Sunndalsøra) er en norsk politiker som representerer Arbeiderpartiet. Hun har hatt en rekke tillitsverv i Møre og Romsdal Arbeiderparti. Hun var ordfører i Sunndal kommune fra 2007 til 2009, da hun ble valgt inn på Stortinget. Ved valget var hun Arbeiderpartiets tredjekandidat i fylket. 

Foran stortingsvalget i 2013 var hun nominert på tredjeplass på Arbeiderpartiets liste, men partiet fikk kun valgt inn to mandater fra fylket. Hun var første vararepresentant til Stortinget i perioden 2013–2017.

Torve var gruppeleder for Arbeiderpartiet i Møre og Romsdal fylkesting i perioden 2015–2019. I 2019 ble hun valgt til fylkesordfører i Møre og Romsdal.

Tove-Lise Torve er utdannet sykepleier fra Høgskolen i Molde.

Stortingskomiteer 
 2009–2013 medlem i Justiskomiteen

Referanser

Eksterne lenker 
 
 

Stortingsrepresentanter fra Ap
Stortingsrepresentanter for Møre og Romsdal
Stortingsrepresentanter 2009–2013
Ordførere i Sunndal
Ap-ordførere i Møre og Romsdal
Fylkesordførere i Møre og Romsdal
Vararepresentanter til Stortinget
Personer fra Sunndal kommune
Flaggskip

Flaggskip brukes som betegnelse på skipet som i en større flåteenhet har flåtesjefen ombord. Fra dette skipet, leder en flaggoffiser – marineuttrykk for en offiser av admirals rang, sin stab for flåteenheten. Flaggskipet er som oftest plassert i midten av flåten og fører sjefens flagg hele døgnet.

Ordet Flaggskip brukes også i overført betydning om for eksempel en bilfabrikks ypperste bilmodell – «fabrikkens flaggskip».

Båttyper
Fartøyer
Krigsskip
Artikler i sjøfart-prosjektet
Høgskolen Betanien

Høgskolen Betanien i Bergen (inntil 1. august 2013 Betanien Diakonale Høgskole) er et studiested i VID vitenskapelig høgskole som utdanner sykepleiere og paramedics. Det var frem til 2016 en privat høyskole som utdanner sykepleiere. Skolen var eid og drevet drivet av Stiftelsen Betanien, som er en stiftelse knyttet til Metodistkirken i Norge. Høyskolen ligger i Fyllingsdalen i Bergen. Høyskolen ble stiftet i 1923. 

Det er totalt 210 plasser på bachelorprogrammet i sykepleie. Høyskolen har og tre videreutdanningsprogram; tverrfaglig videreutdanning i aldring og eldreomsorg, videreutdanning i kreftpleie og nasjonal paramedicutdannelse.

Diakonal profil
Høyskolen profilerer seg som en diakonal høyskole med et diakonalt fokus på utdanningen de gir. Selv forklarer høyskolen dette på følgende måte
«Det betyr at utdanningen utover de felles referansene som rammeplanen skisserer, også arbeider med en bevisstgjøring av hva den enkeltes livssyn, verdisyn og tro innebærer for en sykepleier/helsearbeider i det kirkelige, frivillige eller offentlige helsearbeidet. Verdibevissthet og egen refleksjon over dette er en del av utviklingen av den personlige kompetanse som sammen med teoretisk kunnskap og yrkesspesifikke ferdigheter utgjør profesjonell kompetanse.»

Referanser

Eksterne lenker
 betaniensykepleierhogskole.no

Utdanning i Bergen
Høyskoler i Norge
Kristne skoler i Norge
Utdanningsinstitusjoner etablert i 1923
Fyllingsdalen
Frankie Muniz

Francisco James «Frankie» Muniz IV (født 5. desember 1985 i Ridgewood, New Jersey) er en Emmy Award- og Golden Globe Award-nominert amerikansk skuespiller. Han hadde hovedrollen i Malcolm i midten, og er også kjent for Big Fat Liar, Agent Cody Banks, My dog Skip og Stay Alive.

Muniz er sønn av Denise, en tidligere sykepleier, og Francisco James Muniz III, en restaurant-manager. Hans far var opprinnelig fra Puerto Rico og hans mor er av italiensk og irsk avstamning. Han har en eldre søster, Christina. Muniz ble først oppdaget i en alder av åtte år på en talentkonkurranse i Raleigh i Nord-Carolina, kort tid etter at familien hadde flyttet fra Ridgewood. Han første rolle var som karakteren Tiny Tim i en lokal produksjon av A Christmas Carol. 

Hans foreldre skilte seg kort tid senere. Muniz flyttet senere til Burbank, California, sammen med sin mor. Han spilte i forskjellige reklamefilmer og fikk sin debut i TV-filmen, To Dance with Olivia som hadde premiere i 1997. Samme året dukket han i TV-kanalen CBS sin presentasjon Hallmark Hall of Fame av What a Deaf Man Heard. Han hadde en liten rolle i filmen Lost & Found (1999) som førte til hans gjennombrudd med tittelrollen i TV-serien Malcolm in the Middle. Han medvirket også i filmen Extreme Movie (2008) der han spilte Chuck Adams.    

Det neste store prosjektet for Muniz er New Year's Eve, oppfølgeren til Valentine's Day.

Eksterne lenker 
 

Skuespillere fra USA
Personer fra Ridgewood i New Jersey
Borre Idrettsforening

Borre Idrettsforening (stiftet 1. juli 1933) er en norsk idrettslag fra Borre i Horten kommune i Vestfold.

Fotball 
Klubbens A-lag i fotball har for det meste spilt i 3. divisjon, helt til de rykket ned til 4. divisjon etter 2007-sesongen og videre ned etter 2009-sesongen. Borre valgte foran 2010-sesongen å inngå et samarbeid med s fotballgruppe, slik at A-lag og juniorlag for menn skulle ivaretas av Falk. Vinteren 2019 gjenopptok Borre A-lagssatsningen på herresiden, og overtok Falk/Borres lag i 4. divisjon 2019.

Tabell

Fotball-NM 
Klubben spilte mot  i 1999, da vant Godset 4-1. De har også møtt  i 2003, da vant Skeid 3-2, og i 2004 møtte klubben  på Borre Idrettsplass. Moss ledet bare 1-0 til pause, men vant til slutt 9-1.

Kjente utøvere 
 Daniel Moen Hansen, fotball
 Mats Haakenstad, fotball
 Sigbjørn Langaas, fotball
Kjell Roppestad, fotball

Referanser

Litteraturliste

Eksterne lenker 
 

Idrettslag i Horten
Idrettslag etablert i 1933
Fotballag i Vestfold
Fotballag etablert i 1933
Sport i Norge i 1933
Det palestinske nasjonalrådet

Det palestinske nasjonalrådet (PNC) er Palestinas frigjøringsorganisasjons (PLO) lovgivende forsamling. Den velger organisasjonens sentralutvalg, som tar hånd om ledelse av organisasjonen mellom dens møter. Rådet møtes normalt annenhvert år. Resolusjoner vedtas ved relativt flertall med en beslutningsdyktighet på to tredjedeler.

Palestina
Cosinussetningen

I trigonometrien er cosinussetningen en setning om sammenhengen mellom sidene i en generell trekant og cosinus til en av vinklene i trekanten. Ved å bruke notasjonen i figur 1, sier cosinussetningen at

 

der c er den motstående siden til vinkel γ mellom sidene a og b.

Cosinussetningen generaliserer Pythagoras’ læresetning, som bare gjelder for rettvinklede trekanter: hvis vinkel γ er en rett vinkel (90 grader eller π/2 radianer), blir cosγ = 0, og da reduseres cosinussetningen til

 

som er Pythagoras' læresetning.

Cosinussetningen er nyttig for å regne ut den tredje siden i en trekant når to sider og den mellomliggende vinkelen er kjent, og for å regne ut vinklene i en trekant når alle tre sidene er kjent.

Anvendelser 

Setningen brukes i triangulering for å regne ut sider og vinkler i trekanter. Cosinussetningen kan brukes  for å finne (se figur 2)

 den tredje siden i en trekant der to sider og vinkelen mellom dem er kjent:  

 vinklene i en trekant der alle tre sidene er kjent:

 den tredje siden i en trekant der to sider og den motstående vinkelen til en av disse er kjent (man kan også bruke Pythagoras' læresetning til dette hvis trekanten er rettvinklet):

Disse formlene gir høye avrundingsfeil i flyttallsberegninger hvis trekanten er meget spiss, det vil si hvis c er liten i forhold til a og b eller γ er liten sammenlignet med 1.

Den tredje formelen vist over er løsningen av andregradsligningen a2 − 2ab cosγ + b2 − c2 = 0 med hensyn på a. Denne ligningen kan ha 2, 1 eller ingen positive løsninger; antallet positive løsninger svarer til antall mulige trekanter som passer til betingelsene. Den vil ha to positive løsninger hvis b sinγ < c < b, bare en positiv løsning hvis c > b eller c = b sinγ, og ingen løsning hvis c < b sinγ.

Bevis

Med vektorer 
La sidene være representert ved vektorene a, b og c=a-b. 
Da har vi at

Med avstandsformelen 

Betrakt en trekant med sider a, b, c, der  er den motstående vinkelen til side c. Vi kan plassere denne trekanten i et koordinatsystem ved å plotte   Ved å bruke avstandsformelen har vi .  Nå arbeider vi bare videre med denne ligningen.

 

En fordel med dette beviset er at man ikke behøver å ta i betraktning forskjellige tilfeller ut fra om trekanten er spiss eller stump.

Med trigonometri 

Tegn høyden på side c; vi får (se figur 3)

(Dette er fortsatt sant hvis α eller β er stump; i et slikt tilfelle faller høyden utenfor trekanten.)  Multipliser hvert ledd med c:

Ved å betrakte de andre høydene får vi

Ved å legge sammen de to siste ligningene får vi

.

Ved å trekke den første ligningen fra den siste får vi

som kan forenkles til

Mange bevis behandler tilfellene med stump og spiss vinkel γ separat.

Den utvidede cosinussetningen

Den utvidede cosinussetningen kan brukes til å finne den siste siden i en firkant hvor man kjenner 3 sider og vinklene mellom dem.

Som kan forkortes til:

Se også 
 Triangulering
 Sinussetningen
 Tangenssetningen

Eksterne lenker
 Mange utledninger av cosinussetningen på cut-the-knot

Trigonometri
CakePHP

CakePHP er et open source-webapplikasjonsrammeverk skrevet i PHP. Det er modellert etter Ruby on Rails prinsipper.

Referanser

Eksterne lenker 
 

World Wide Web
Widar Aspeli

Widar Aspeli (født 8. juni 1956 på Hamar) er en norsk forfatter. 

Aspeli er utdannet førskolelærer, og har skrevet en rekke barne- og ungdomsbøker. Han har også skrevet dramatikk og tekster til Barnetimen for de minste og barne-TV-seriene Lillys butikk og Huset med det rare i. Han har også utgitt sakprosa og arbeidet med kulturformidling gjennom Turnéorganisasjonen for Hedmark. Han holder dessuten kurs i kreativ skriving for barn og lærere.

Aspeli fikk IBBY Norges Askeladdprisen i 2007.

Høsten 2011 kom han med to nye utgivelser.

Bibliografi 
 1990: Blåbærindianerne
 1991: Desembergata 24
 1992: Anina Nina
 1994: Lommebrann
 1996: Ekspress
 1996: Fortell! Fortell! 
 1997: Streifskuddc – utgitt på Cappelen forlag
 1998: Snøstorm – Cappelen
 1999: Brekkstang – Cappelen
 2000: Lekende nærvær – Ped. Forum
 2001: Ane & Bronky – i farta – NPAS
 2001: Det syvende gull – Rikskonsertene
 2002: Nattsang – Cappelen
 2003: Abrakadabra-koden – Cappelen
 2004: Hoppkanten – Cappelen
 2005: Drømmetreff – Cappelen
 2007: Skriv ut! Kreativ skriving i skolen – Cappelen
 2009: CARAVAN – Skjult i skyggene – Mangschou
 2010: CARAVAN – Sirkler av tegn – Mangschou
 2011: CARAVAN – Skyggespill – Mangschou
 2011: Psyko – Mangschou
 2012: CARAVAN - Det innerste øyet – Mangschou
 2014: Rottereir  – fra serien Skumring, Mangschou
 2015: Sort Enke. Mustangen – Gyldendal
 2017: Noe i skogen – Billedbok illustrert av Kjersti Lofthaug, Magikon
2018: EN, TO OG ET TRE. Billedbok ilustrert av Nora Brech, Cappelen Damm

Priser og utmerkelser 
 Ordknappen 2012 for boka Psyko

Referanser

Eksterne lenker 
 Widar Aspelis hjemmesider
 Presentasjon av Widar Aspeli i Forfatterkatalogen på Forfattersentrums nettsider

Norske barnebokforfattere
Personer fra Hamar kommune